text: Dues anoienques, campiones de Catalunya de bàsquet en categoria júnior
  La igualadina Carlota Díaz-Guerra i la torredana Agar Farrés es van proclamar, aquest passat diumenge, campiones de Catalunya Júnior preferent amb el Basket Almeda. Les del Baix Llobregat es van imposar al Barça CBS en la final per un ajustat 60-63, en un partit que va necessitar de pròrroga per a decidir el títol.
  Carlota Díaz-Guerra, formada al Club Basquet Igualada, va jugar 30 minuts i va anotar nou punts, sent la segona màxima anotadora del seu equip. Per la seva banda, Agar Farrés, que també va començar a jugar a bàsquet al club igualadí, va jugar 20 minuts i va destacar per la seva faceta rebotejadora.
  Foto: Ferran Torné
  Durant la temporada regular la Carlota ha estat la màxima anotadora de tota la lliga "Campeonato España Junior Preferente". D'aquí unes setmanes, entre el 23 i 30 de juny, les dues anoienques lluitaran per proclamar-se campiones d'Espanya a Huelva.